CELEX: 62011CA0510
Language: el
Date: 2013-10-24 00:00:00
Title: Υπόθεση C-510/11 P: Απόφαση του Δικαστηρίου (δέκατο τμήμα) της 24ης Οκτωβρίου 2013 — Kone Oyj, Kone GmbH, Kone BV κατά Ευρωπαϊκής Επιτροπής (Αναίρεση — Ανταγωνισμός — Συμπράξεις — Αγορά εγκαταστάσεως και συντηρήσεως ανελκυστήρων και κυλιόμενων κλιμάκων — Πρόστιμα — Ανακοίνωση σχετικά με τη μη επιβολή και τη μείωση των προστίμων σε περιπτώσεις συμπράξεων — Αποτελεσματική ένδικη προσφυγή)

14.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 367/2
            
         Απόφαση του Δικαστηρίου (δέκατο τμήμα) της 24ης Οκτωβρίου 2013 — Kone Oyj, Kone GmbH, Kone BV κατά Ευρωπαϊκής Επιτροπής
   (Υπόθεση C-510/11 P) (1)
   
   (Αναίρεση - Ανταγωνισμός - Συμπράξεις - Αγορά εγκαταστάσεως και συντηρήσεως ανελκυστήρων και κυλιόμενων κλιμάκων - Πρόστιμα - Ανακοίνωση σχετικά με τη μη επιβολή και τη μείωση των προστίμων σε περιπτώσεις συμπράξεων - Αποτελεσματική ένδικη προσφυγή)
   2013/C 367/03
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσες: Kone Oyj, Kone GmbH, Kone BV (εκπρόσωποι: T. Vinje, solicitor καθώς D. Paemen, δικηγόρος και A. Τόμτσης, δικηγόρος)
   
      Αντίδικος κατ’ αναίρεση: Ευρωπαϊκή Επιτροπή (εκπρόσωποι: E. Gippini Fournier και R. Sauer)
   
      Αντικείμενο
   
   Αίτηση αναιρέσεως κατά της αποφάσεως του Γενικού Δικαστηρίου (όγδοο τμήμα) της 13ης Ιουλίου 2011, Kone κ.λπ. κατά Επιτροπής (T-151/07), με την οποία το Γενικό Δικαστήριο απέρριψε προσφυγή περί ακυρώσεως ή μειώσεως του προστίμου που επιβλήθηκε στις αναιρεσείουσες με την απόφαση C(2007) 512 τελικό της Επιτροπής, της 21ης Φεβρουαρίου 2007, σχετικά με διαδικασία εφαρμογής του άρθρου 81 ΣΕΚ (Υπόθεση COMP/E 1/38.823 — Ανελκυστήρες και κυλιόμενες κλίμακες), σχετικά με σύμπραξη στην αγορά εγκαταστάσεως και συντηρήσεως ανελκυστήρων και μηχανικών κλιμάκων στο Βέλγιο, στη Γερμανία, στο Λουξεμβούργο και στις Κάτω Χώρες, σκοπούσα στην καταστρατήγηση των διαγωνισμών, στην κατανομή των αγορών, στον καθορισμό τιμών, στην ανάθεση σχετικών σχεδίων και συμβάσεων και στην ανταλλαγή πληροφοριών.
   
      Διατακτικό
   
   Το Δικαστήριο αποφασίζει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Καταδικάζει τις Kone Oyj, Kone GmbH και Kone BV τόσο στα δικαστικά τους έξοδα όσο και στα δικαστικά έξοδα της Ευρωπαϊκής Επιτροπής.
            
         
      (1)  ΕΕ C 362 της 10.12.2011.